ITD คว้างานปรับปรุง Runway-ทางขับขนาน “สนามบินภูเก็ต” มูลค่าเฉียด 600 ลบ.
ITD คว้างานปรับปรุง Runway-ทางขับขนาน "สนามบินภูเก็ต" มูลค่าเฉียด 600 ลบ.
25 ม.ค. 2564

บริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า เมื่อวันที่ 22 ม.ค. 2564 บริษัทฯได้ร่วมลงนามในสัญญาก่อสร้างกับ บริษัท ท่าอากาศยานไทย จำกัด (มหาชน) หรือ AOT เพื่อดำเนินการก่อสร้างโครงการก่อสร้างงานปรับปรุง Runway Strip, Runway End Safety Area (RESA) และทางขับขนาน ท่าอากาศยานภูเก็ต ตำบลไม้ขาว อำเภอถลาง จังหวัดภูเก็ต มูลค่างาน 579,000,000 บาท (รวมภาษีมูลค่าเพิ่ม) ระยะเวลาก่อสร้าง 450 วัน
ลักษณะงานก่อสร้าง ประกอบด้วย
1. งานปรับปรุงพื้นที่ Graded Area, Runway Strip และ RESA ประกอบด้วยบริเวณหัวทางวิ่ง พื้นที่ปลอดภัยรอบทางวิ่ง Graded Area และ Runway Strip รวมถึงงานปลูกหญ้า
2. งานก่อสร้างพื้นทางสนามบิน
3. งานปรับปรุงระบบระบายน้ำ
4. งานก่อสร้างรั้วเขตปฏิบัติการบิน
5. งานก่อสร้างถนนตรวจการณ์
6. งานปรับปรุงระบบ Visual Aids
7. งานก่อสร้างอาคารโรงสูบน้ำดิบ
8. งานก่อสร้างป้อมยามรักษาการณ์ และป้ายชื่อลานจอดเครื่องบิน ทร.